GiliGold/VAD_KnessetCorpus huggingface dataset:
משה גפני: זה קיבל את הגיוס וזה קיבל את המשילות וזה קיבל את זה ואתם לא עוברים את אחוז החסימה.
אלעזר שטרן: מה זה קשור לגיור?
אורי מקלב: - - - קרקס.
משה גפני: תאמין לי, קרקס.
משה גפני: כל אחד מכם קיבל משהו.
משה גפני: אלעזר שטרן קיבל את הגיור.
דוד רותם: ואתה בשביל להגיד לנו שזה קרקס בעוד שתי שניות תהיה בחוץ.
משה גפני: נהיה בחוץ.
משה גפני: אתה מאיים עלי להיות בחוץ?
משה גפני: אני בחוץ עושה יותר בעיות מבפנים.
משה גפני: אפשר לבקש שלא יפריעו לי פה?
דוד רותם: לך אי-אפשר לבקש שלא יפריעו.
אורית סטרוק: מכיוון שיש לי עשר דקות לנמק הרבה הסתייגויות שיש לי, אני אתחיל ואתה תחתוך אותי באמצע משפט או באמצע מילה.
<דורית ואג: רק למיקרופון, אורית.
אורית סטרוק: אני אחזור על זה, סליחה.
אורית סטרוק: מכיוון שיש לי עשר דקות לנמק את כל ההסתייגויות שיש לי, אני אקריא ואסביר בקצב רגיל.
אורית סטרוק: אתה יכול לחתוך אותי באמצע משפט או מילה כפי שעשית קודם עם ההצבעה.
אורית סטרוק: זו החלטה שלך אם אתה רוצה לנהל בצורה כזאת דיון רציני בוועדה.
אורית סטרוק: הייתי בהסתייגות לסעיף 7, כאשר רצינו להוסיף לסעיף 7 סעיף קטן (ג), ובו צריך להיות כתוב "לכהונת ראש מערך הגיור כשיר להתמנות מי שמתקיימים בו אחד מאלה: (1) כשיר להתמנות כדיין" - - -
משה גפני: לא שמעתי, אורית.
אורית סטרוק: אני לא יודעת מה לעשות עם המיקרופון הזה.
אורית סטרוק: תתחיל לספור לי מההתחלה, כי גפני לא שמע.
אלי בן-דהן: זה הופיע בסעיף 7(א) בקריאה הראשונה ואושר.
אורית סטרוק: בראש ובראשונה הסיבה להסתייגות הזאת היא שבאופן טבעי ונורמלי, אם היינו צריכים להצביע על החוק כפי שהוא עבר בקריאה הראשונה, הסעיף הזה היה שם.
אורית סטרוק: והסיבה שהרבה מאוד סעיפים הורדו, והגיע הזמן לומר את זה פה – הסיבה שהרבה מאוד סעיפים הורדו וחלקם הוספו על-ידי המציע, חבר הכנסת אלעזר שטרן, משום שהוא מנסה לרצות פלגים מסוימים, אני לא יודעת בכלל איך לקרוא להם, רפורמים וקונסרבטיבים, שבכלל מנסים לתת לנו גיור שאינו כהלכה בכלל, וכל ההתחזות - - -
<יזהר הס: אצל הקונסרבטיבים לפחות זה גיור כהלכה.
אורית סטרוק: כל ההתחזות כאילו שזה רק פיזור וביזור של בתי דין, זה רק למראית עין, כאשר למעשה מה שיש לנו כאן זה ניסיון להכניס מתחת לשולחן גיור שאינו כהלכה.
אורית סטרוק: לנו חשוב מאוד שמי שיעמוד בראש מערך הגיור יהיה אדם שכשיר להתמנות כדיין, הוא אדם שכשיר להתמנות כרב עיר ומכיר את כל ההלכות של הגרות בכתב ובעל-פה וכו'.
אורית סטרוק: אני עוברת להסתייגות הבאה, הסתייגות לסעיף 8.
אלי בן-דהן: (א)(2).
אורית סטרוק: סעיף 8, סעיף קטן (א)(2), מה שכתוב כרגע זה "רב מקומי".
אורית סטרוק: אני אסביר על מה מדובר.
אורית סטרוק: מדובר על מי שכשיר להתמנות כדיין גיור.
אורית סטרוק: בפסקה (2) כתוב כרגע בחוק של אלעזר שטרן, שרב מקומי, כל רב מקומי כשיר להתמנות כדיין עיר.
אורית סטרוק: ההסתייגות שאני מציעה אומרת כך: "בעל כשירות לכהן כרב עיר ועבר בחינה בכתב או בעל-פה בהלכות גרות ומילה, כפי שקבעה מועצת הרבנות ראשית לישראל".
אורית סטרוק: זה משום שאנחנו רוצים לוודא שאותו אדם שיהיה כשיר להתמנות כדיין, באמת יהיה בקיא בכל ההלכות.
אורית סטרוק: כמו שציינתי קודם - -
אלי בן-דהן: זה הופיע בקריאה הראשונה.
אורית סטרוק: - - הדבר הזה היה חלק מהנוסח הכחול, ואם היינו מתנהלים בצורה נורמלית - - -
הלשכה המשפטית: רק הערת ניסוח קטנה.
הלשכה המשפטית: בהסתייגות הקודמות שלך הכנסת הגדרה מה זה "רב עיר" ו"רב אזורי" ו"רב יישוב", לכן לא צריך פה, כי הכנסת את זה כבר שם.
אורית סטרוק: אני לא יודעת מה מההסתייגויות שלי יתקבל ומה מההסתייגויות שלי לא יתקבל.
הלשכה המשפטית: אני רק אומר שזה כבר נמצא שם.
אורית סטרוק: אנחנו נמצאים בתהליך לא נורמלי, ובמסגרתו לאורך כל הדרך עובדים עלינו.
אורית סטרוק: הציעו לנו להצביע על החוק בקריאה הראשונה כחוק שלדי והורדנו ממנו המון דברים, בסופו של דבר משנים הכול – מוסיפים, משנים, מורידים.
אורית סטרוק: כל החוק הזה קיבל שינוי צורה דרמטי.
אורית סטרוק: ולכן אין לי ברירה, אלא בכל הסתייגות והסתייגות להכניס את הסעיפים האלה שהם חשובים לי.
אורית סטרוק: אין לי שום ברירה אחרת.
אלי בן-דהן: מה עוד שזה הופיע בקריאה הראשונה, אלעזר.
אורית סטרוק: זה מופיע.
אורית סטרוק: בנוסח הכחול זה קיים.
אלי בן-דהן: אני מזכיר לך שזה הופיע בקריאה הראשונה.
הלשכה המשפטית: אני זוכר, אני רק מבהיר.
אורית סטרוק: כפי שציינתי, אנחנו רואים חשיבות רבה מאוד בכך שכל דיין שיהיה כשיר להתמנות בבית דין כזה יהיה אדם שיש לו כשירות, שהוא עבר את הבחינות בכתב ובעל-פה בהלכות גרות ומילה והוא יודע על מה הוא מדבר והוא לא עובד רק לפי נוסח של חוק שחוקק בכנסת, אלא לפי החוקים שהקדוש ברוך הוא נתן לנו, תורה למשה מסיני.
אורית סטרוק: הסתייגות נוספת באותו סעיף, בסעיף 8 - - -
אלי בן-דהן: (א)(3).
אורית סטרוק: בפסקה (3).
אורית סטרוק: בפסקה (3) כתב חבר הכנסת אלעזר שטרן, "אדם שהוסמך לרבנות על ידי הרבנות הראשית לישראל, ועבר בחינה בכתב בנושא גיור ומילה על ידי המועצה או שהמועצה פטרה אותו מבחינה כאמור".
אורית סטרוק: אנחנו רוצים במקום זה - - -
אלי בן-דהן: הכניסו הפעם גם ראש ישיבה.
אורית סטרוק: או ראש ישיבה.
אורית סטרוק: אנחנו רוצים במקום זה לכתוב, "אדם שכיהן בעבר כדיין בבית הדין המיוחד לגיור".
אורית סטרוק: למי אני מדברת?
אורית סטרוק: אדוני היושב-ראש - -
אורית סטרוק: - - אתה מקשיב למה שאני אומרת?
דוד רותם: לכל מילה שאת אומרת.
אורית סטרוק: מה אמרתי עכשיו?
דוד רותם: את גם בוחנת אותי?
דוד רותם: אם הייתי יודע שיש איזה היגיון במה שאת אומרת, הייתי מקשיב לך יותר.
אורית סטרוק: זה אחרי ההתנצלות.
אורית סטרוק: אז אני אסביר לך מה ההיגיון.
אורית סטרוק: אולי הפוך, אולי אתה תסביר לי מה ההיגיון בכל השינויים שאלעזר שטרן עשה מהצעת החוק שהוא בעצמו הסכים להצביע עליה בקריאה הראשונה, והוא הצביעה עליה והיא מופיעה פה, כשהוא משנה הכול.
דוד רותם: אני אגיד לך מה ההיגיון.
אורית סטרוק: זה על הזמן שלך, לא על הזמן שלי.
דוד רותם: על ההצבעה שלו.
דוד רותם: הוא הסכים להצביע על זה בקריאה הראשונה מתוך ידיעה שאפשר יהיה לעשות עד הקריאה השנייה והשלישית שינויים.
אורית סטרוק: גם אנחנו הסכמנו להצביע בקריאה הראשונה מתוך ידיעה שעד הקריאה השנייה והשלישית אפשר יהיה להגיע לשינויים בהסכמה, וכך סוכם.
אורית סטרוק: וכמו שאמר אלעזר שטרן, ישבו אתו – זה עוד לא אמרתי כאן, וזה יותר חשוב מכל ההסתייגויות, אחרי שהרב אלי בן-דהן חזר מהנסיעה לאושוויץ - -
אלעזר שטרן: את כבר אמרת.
אלעזר שטרן: אמרת.
אורית סטרוק: - - עם כל הטלטול שהיה שם וכל ההמתנה שהיתה שם, אחרי אני לא יודעת כמה שעות ללא שינה - -
אלעזר שטרן: כמה פעמים הוא חזר מאושוויץ?
אורית סטרוק: - - הוא הלך ועוד ישב כל הלילה.
אורית סטרוק: כל הלילה ישב עם חבר הכנסת אלעזר שטרן כדי להגיע אתו להסכמות, ובסוף כל מה שקורה עם ההסכמות האלה, שאלעזר שטרן חוזר בו אפילו מההסכמות הכי ראשונות והכי מינימליות שהיו.
דוד רותם: מה את רוצה לעשות?
אורית סטרוק: אני רוצה להחזיר את החוק למגעים בין אלעזר שטרן לבין הרב אלי בן-דהן, שבמסגרתם אפשר יהיה לקבוע נוסח מסוכם על כולם, כפי שסוכם מלכתחילה, כפי שהוא עמד בפני ועדת השרים בהתחלה, כפי שסוכם בהנהלת הקואליציה, ויש לי את המייל שנשלח גם ליושב-ראש הקואליציה, יריב לוין, גם הוא מכותב במייל הזה, וגם הוא מסכים אתו, רק פתאום הוא החליט שהוא משנה ממנו.
אורית סטרוק: אני רוצה שנחזור כולנו, אני לא רוצה להגיד את המילה שפיות, כי אני כבר לא יודעת מה תוציא לי, אבל נחזור כולנו להתנהלות סבירה של קואליציה, שבה מגיעים להסכמות לפני שיושבים סביב השולחן הזה, ולא רבים פה כמו ילדים קטנים.
משה גפני: הוא לא יכול, הוא כבר התחייב לרפורמים, אלעזר שטרן.
אורית סטרוק: על זה אמרתי מקודם שמה שמבצבץ מתוך החוק הזה - -
משה גפני: תשאלי את העוזר שלו, הוא יגיד לך.
אורית סטרוק: - - זה בעצם - -
משה גפני: זה חוק של הרפורמים.
אורית סטרוק: - - הניסיונות של אלעזר שטרן לרצות ולשפר את מעמדם של הרפורמים והקונסרבטיביים, ולזה אנחנו בשום פנים ואופן לא יכולים לתת יד.
משה גפני: זה חוק שלהם.
אורית סטרוק: אתם כנראה לא מבינים עד כמה אנחנו לא יכולים לתת יד לדבר הזה, אבל זה מגיע מאוד-מאוד רחוק.
אורית סטרוק: אנחנו בשום פנים ואופן לא יכולים לתת יד להמשך הרחבת הפתח, שכבר נוצר ושכבר כולנו בוכים עליו שהוא נוצר, לרפורמים ולקונסרבטיבים, בכל מה שנוגע למה שהם קוראים לו "גיור".
אורית סטרוק: אנחנו גם לא יכולים לתת יד להונאה של אנשים שרוצים לבוא בין כותלי היהדות, רוצים להיות יהודים - - -
<שאול פרבר: אולי דחיית החוק זה הונאת הגר?
אורית סטרוק: אנחנו מוכרים להם לוקשים במקום גיור.
אורית סטרוק: אז אנחנו לא נותנים יד ללוקשים האלה.
אורית סטרוק: עכשיו יש לי הסתייגות לסעיף 9.
אורית סטרוק: בנוסח שהוצג לנו כתוב כך - - -
אלעזר שטרן: אורית, ביקשו ממני לתת לך עוד שלוש דקות.
אורית סטרוק: נתנו לך זכות לחתוך אותי בסוף השלוש דקות?
אלעזר שטרן: שלוש דקות בדיוק.
אלעזר שטרן: השאירו לי את הכבוד הזה.
אורית סטרוק: אתה תחתוך אותי באמצע מילה, באמצע משפט.
אורית סטרוק: מה שאתה רוצה.
אלעזר שטרן: בעוד שלוש דקות אני אחתוך אותך.
אלעזר שטרן: אני מבקש ממך עכשיו, כדי שאני לא אצטרך - - -
אורית סטרוק: אם תרצה להוציא אותי החוצה, תוציא אותי החוצה.
אורית סטרוק: מה שנוח לך.
אורית סטרוק: תיהנו, תוציאו, תבלו.
משה גפני: אתה יכול אולי למען הגילוי הנאות להגיד לוועדה מה סיכמת עם הרפורמים?
אלעזר שטרן: אני רוצה רק דבר אחד להגיד לוועדה, שחבר הכנסת גפני אמר לי פעם אחת מעל הדוכן על הרפורמים: אמור לי מי הם חבריך ואומר לך מי אתה.
אלעזר שטרן: אני אומר לך עוד פעם, שגם אורית תשמע, אם זה רלוונטי: אני גאה שיש לי חברים, גם רפורמים וגם קונסרבטיבים, זהו.
אלעזר שטרן: אורית, בבקשה.
אלעזר שטרן: יש לך עוד שלוש דקות.
משה גפני: מה זה קשור לחוק?
אלעזר שטרן: אורית, יש לך עוד שלוש דקות.
אורית סטרוק: בסדר, בתוך שלוש הדקות אני גם אזכיר לך, למען הגילוי הנאות, ששאלתי אותך בסוף הישיבה הקודמת: האם החוק הזה בא לסייע לרפורמים ולקונסרבטיבים, ואתה אמרת לי שהחוק הזה נועד כדי לא לסגור בפניהם פתחים קיימים, כדי שהם יוכלו להמשיך ולהתקדם, לא במסגרת השולחן הזה – והתכוונת לבג"ץ, ביררתי את זה לאחר מכן – יוכלו להמשיך לקדם את האינטרסים שלהם.
אלעזר שטרן: אם זה במסגרת ההסתייגות שלך, השלוש דקות, אז תתקדמי.
אורית סטרוק: אין בעיה, ממילא אתה תחתוך אותי באמצע משפט, והדיון הזה הרי ממילא מתנהל בצורה לא ראויה והצבעות עושים בזמנים לא נכונים והכול, אז תעשו מה שאתם רוצים.
אורית סטרוק: סעיף 9.
אורית סטרוק: מה שכתוב בהצעה שלך, אדוני היושב-ראש, זה "דיין גיור יתמנה בידי הממשלה לפי הוראות סעיף 23 לחוק שירות המדינה (מינויים), התשי"ט–1959, לפי המלצת ועדה לאיתור דייני גיור; בהרכב ועדת האיתור יינתן ייצוג הולם לבני שני המינים".
אורית סטרוק: מה שאני מציעה לשנות בהסתייגות שלי - - -
אלעזר שטרן: כבר הצעת את זה קודם, הצעת 20%.
אורית סטרוק: סליחה, זה היה בסעיף אחר.
אורית סטרוק: אני חוזרת על מה שנסגר פה עם היועץ המשפטי.
אלי בן-דהן: עכשיו זה דיין גיור.
אורית סטרוק: כמובן אפשר היה לחסוך פה הרבה מאוד מלל אם היינו נשארים בהסכמות הקודמות, אבל מכיוון שאני לא יודעת מה מההסתייגויות שלי יתקבל ומה לא, אני נאלצת להעלות את הדברים האלה כל פעם מחדש.
אורית סטרוק: זה מה שאתה משאיר לי.
אורית סטרוק: ההסתייגות שלי, "דיין גיור יתמנה בידי הממשלה לפי הוראות סעיף 23 לחוק שירות המדינה (מינויים), התשי"ט–1959, לפי המלצת ועדה לאיתור דייני גיור שלפחות 20% מחבריה יהיו נשים.
אורית סטרוק: חברי ועדת האיתור לדייני גיור יהיו: (1) הרב הראשי לישראל, והוא יהיה ראש הוועדה; (2) נציב שירות המדינה או נציגו; (3) המנהל הכללי של המשרד לשירותי דת או נציגו; (4) ראש מערך הגיור או נציגו; (5) נציג ציבור או עובד מדינה בכיר בעל ידע ומומחיות בתחום הגיור, שיבחר הרב הראשי לישראל.
אורית סטרוק: הנציג לא יהיה כפוף לרב הראשי לישראל מבחינה ארגונית.
אורית סטרוק: אני לא אסביר את ארבעת הנציגים הראשונים של ועדת האיתור, כי הסברתי אותם בהסתייגות הקודמת.
יריב לוין: אני יוצא.
אלעזר שטרן: אנחנו הולכים תיכף להצבעה.
אורית סטרוק: אתה לא רוצה לשמוע את ההסתייגויות שלי, יריב?
אורית סטרוק: לפחות עד שחותכים אותי תבין אותן.
יריב לוין: הבנתי את כולן עד הסוף.
משה גפני: את שלי לא שמעת.
דוד רותם: אורית, את שלוש דקות אחרי הזמן.
אורית סטרוק: אני רק אומרת שאני לא אסביר את הנימוקים (1), (2) ו-(3), כי כבר הסברתי בהסתייגות הקודמות.
אורית סטרוק: לעומת זאת את (4) ו-(5), שלא נתתם לי להסביר, כי הוצאתם אותי החוצה, אני כן אסביר.
אורית סטרוק: ראש מערך הגיור או נציגו – ברור שהוא צריך להיות חלק מאותה ועדה לאיתור דייני גיור - - -
משה גפני: למה אתם לא מקשיבים לה?
דוד רותם: תגיד, אנחנו חייבים לך משהו?
דוד רותם: גם אתה יכול לצאת.
משה גפני: מה יש לי בחוץ עכשיו?
דוד רותם: תחפש את החברים שלך שם.
אורית סטרוק: לך הוא אמר שאתה יכול לצאת, אותי הוא הוציא בפועל.
אורית סטרוק: יש לך פריבילגיות, גפני, תיהנה.
משה גפני: בגמרא כתוב: "הכל לפי המבייש והמתבייש", גם לפי המעלות וגם לפי החסרונות.
משה גפני: לא צריך להתרגש.
משה גפני: תאמין לי, כשמוציאים אותך, זה כבוד בשבילך.
משה גפני: הביזיון שלך זה שמשאירים אותך בפנים.
קארין אלהרר: אני נורא שמחה על החברות שנרקמת ביניכם, דרך אגב.
קארין אלהרר: זה מחמם לב.
משה גפני: אני חבר של כולם.
משה גפני: אני רק יושב על הטריבונה ואני מסתכל לראות מה הולך לקרות.
קארין אלהרר: אתה בטריבונה הקולנית.
אורית סטרוק: אדוני היושב-ראש, אני מקווה שכל ההפרעות האלה הן לא - - -
דוד רותם: כל ההפרעות האלה הן על חשבונך כי נגמר לך הזמן.
אורית סטרוק: אין בעיה, בכל מקרה תחתוך אותי באיזה שלב, וייכנס לפרוטוקול שלא הספקתי אפילו לקרוא את ההסתייגויות שלי.
אורית סטרוק: כמובן שראש מערך הגיור, שאנחנו חושבים שהוא לא סתם פקיד, אלא הוא בעצמו איש הלכה והוא בעצמו שליחו ונציגו גם של הרב הראשי וכו', הוא ממילא צריך להיות בוועדת האיתור הזאת, וגם נציג ציבור, הוא עובד מדינה שצריך להיות בוועדת האיתור, חשוב שהוא יהיה אדם בעל ידע ומומחיות בתחום הגיור.
אורית סטרוק: כמובן שהוא לא יהיה כפוף לרב הראשי לישראל מבחינה ארגונית, כי הוא למעשה נציג ציבור.
אורית סטרוק: כל הדברים האלה אמורים להיות קיימים ממילא במסגרת החלטת הממשלה שאנחנו לא יודעים אם היא תיכנס, כן או לא, לתוך החוק.
אורית סטרוק: יש לי הסתייגות נוספת לסעיף 12.
אלעזר שטרן: איך אנחנו עם הזמנים?
דוד רותם: אל תפריע לי.
אלעזר שטרן: לא, אני רוצה - - -
דוד רותם: אל תפריע.
אורית סטרוק: כל הזמן קוטעים אותי ולא נותנים לי אפילו להקריא הסתייגויות.
אורית סטרוק: מבחינתי זה הסמל להראות עד כמה המהלך הזה הוא מהלך דרקוני, שיהיה לכם לבריאות.
אורית סטרוק: אתם רוצים להראות כמה אתם מתנהלים בצורה הוגנת.
אורית סטרוק: סעיף 12.
דוד רותם: רבותי, תנו לה, לאורית, לגמור.
דוד רותם: יש לה בדיוק עוד דקה אחת כדי לגמור את כל ההסתייגויות.
משה גפני: אבל היא אומרת נימוקים.
דוד רותם: אתה אומר נימוקים?
דוד רותם: גם אתה יכול להגיד נימוקים ואתה גם תגמור בחמש דקות.
אורי מקלב: שיקגו פה.
אורית סטרוק: סעיף 12 הוא סעיף עוסק במותב בית דין לגיור.
אורית סטרוק: בסעיף 12, סעיף קטן (ב), בחוק של אלעזר שטרן החדש, שהובא לפנינו עכשיו, כתוב כך: "בכל מותב של בית דין לגיור שקבע רב מקומי יהיה הרב המקומי שקבע את המותב ראש ההרכב, והוא יבחר את שני חברי המותב הנוספים, לפי הפירוט הבא".
אורית סטרוק: מה שאני מציעה לתקן, קודם כול "בכל מותב של בית דין לגיור שקבע רב מקומי יהיה הרב המקומי שקבע את המותב ראש ההרכב, והוא יבחר חבר מותב אחד לפי הפירוט הבא.
אורית סטרוק: " וזה משום שאנחנו רוצים שהחבר השני במותב הזה יהיה חבר שימונה על-ידי הרב הראשי לישראל, לכן בהסתייגות שלי אני מבקשת לקבוע שהרב המקומי הוא יקבע חבר מותב אחד נוסף ולא שני חברים נוספים.
אורית סטרוק: צריכים להבין גם את פסקה (1) וגם את פסקה (2) כדי להבין את ההסתייגות.
אורית סטרוק: הפירוט שמציע חבר הכנסת אלעזר שטרן, הפירוט יהיה: "(1) דיין גיור, מי שכיהן כדיין גיור לפני תחילתו של חוק לתיקון פקודת העדה הדתית (המרה) (מס' 3), התשע"ד–2014 או מי שהוא כשיר להתמנות כדיין לפי חוק הדיינים.
אורית סטרוק: " - - -
משה גפני: תודיע לנו קודם מתי תהיינה הצבעות?
דוד רותם: אני אודיע לכם מה שצריך.
אורי מקלב: מה התהליך?
אורי מקלב: יש ועדת כנסת?
אורי מקלב: מתי ועדת הכנסת?
דוד רותם: אני תיכף הולך לוועדת הכנסת, אחרי שאורית תגמור בתוך דקה את ההסתייגות שלה, ואתה תקבל אחר-כך גם כן חמש דקות להסתייגויות, ואז נלך לוועדת הכנסת.
אברהם מיכאלי: לא קיבלנו הודעה על ועדת הכנסת.
דוד רותם: יודיעו לך על ועדת כנסת.
אורי מקלב: תיקח אותנו ביחד אתך לוועדת הכנסת?
אורי מקלב: את ההודעות נקבל ממך?
דוד רותם: אתם תקבלו הודעות מוועדת הכנסת, לא ממני.
אברהם מיכאלי: אין דיון שם.
אברהם מיכאלי: לא קיבלנו.
אורי מקלב: אתה מודע לזה שלא קיבלנו?
דוד רותם: בבקשה, לגמור.
אורית סטרוק: מה זה "לגמור"?
אורית סטרוק: חותכים אותי ואז אתה אומר לי לגמור.
דוד רותם: אני אומר לך לגמור בעוד דקה.
אורית סטרוק: פסקה (2) - - -
משה גפני: מה אתה רוצה ממנה?
משה גפני: מה היא עשתה לך רע?
דוד רותם: מה שאתה שומע.
דוד רותם: לא מוצע חן בעיניך?
דוד רותם: תלך לוועדת המדע.
משה גפני: מה אתה רוצה?
משה גפני: היא מדברת בעדינות.
משה גפני: דודו, היא מדברת בעדינות.
דוד רותם: אתה מוכן ללכת לוועדת המדע, כי בעוד שנייה אני אשלח אותך לוועדת המדע?
משה גפני: זה איום בלתי קונבנציונאלי.
יעקב אשר: כל עוד שאתה לא שולח אותו לחלל, אתה עדיין בבעיה, הוא בשטח.
דוד רותם: בחלל הוא כבר נמצא ממילא.
יעקב אשר: לא בטוח.
יעקב אשר: לא בטוח מי נמצא איפה, דוד.
אורית סטרוק: אני יכולה להמשיך בבקשה?
אורית סטרוק: תודה רבה לכם.
אורית סטרוק: אנחנו בפירוט שלפיו קובעים את חברי המותב.
אורית סטרוק: לפי ההסתייגות שלי זה רק חבר מותב אחד לעומת ההצעה של חבר הכנסת אלעזר שטרן, שמדברת על שני חברים נוספים, חוץ מזה שממנה אותם.
אורית סטרוק: הוא נקב בשני תנאים, תנאי אחד: "דיין גיור, מי שכיהן כדיין גיור" וכו' וכו' "או מי שהוא כשיר להתמנות כדיין לפי חוק הדיינים".
אורית סטרוק: תנאי שני: "דיין גיור או מי שהוא כשיר לכהן כדיין גיור".
אורית סטרוק: ואני רוצה להוסיף כאן תנאי שלישי: "חבר המותב השלישי" – פה אני מוסיפה – "ייבחר על-ידי הרב הראשי לישראל, והכול מקרב הכשירים לכהן כדייני גיור".
אורית סטרוק: זאת אומרת, למעשה הרכב בית הדין יקבע שניים.
אורית סטרוק: שניים זה אותו רב מקומי שממנה גם את השני, והשלישי ממונה על-ידי הרב הראשי לישראל.
אורית סטרוק: אפשרות שנייה.
אורית סטרוק: במקום שהדבר הזה יופיע כפסקה (3), לעשות בסעיף קטן (ב) רק סעיף אחד.
משה גפני: לא צריך אישור מאף אחד.
משה גפני: יש בעיה שמציע החוק לא יודע מה כתוב בחוק.
דוד רותם: גפני, למי יש בעיה?
אורי מקלב: איך הוא יכול לדעת?
אורי מקלב: אתה יודע איך השתנו הדברים פה?
יעקב אשר: אדוני יושב-ראש הוועדה, הוא ודאי יודע מה יש בחוק.
דוד רותם: אני יודע בדיוק מה יש בחוק.
אורי מקלב: גם היושב-ראש לא בטוח שיודע.
אברהם מיכאלי: אתה יודע מה רצית שיהיה.
אורי מקלב: האנשים הממונים המקצועיים לא יודעים על מה מדובר - - -
אברהם מיכאלי: על יושב-ראש הוועדה - - -
אורי מקלב: תשובות לא קיבלנו.
אברהם מיכאלי: על יושב-ראש הוועדה אפשר לומר שהוא מומחה גדול בניסוח של החוק הזה, אבל בקדנציה הקודמת.
אורי מקלב: הוא דיבר על מי שקיבל על עצמו עול תורה ומצוות, על זה הוא דיבר בחוק הקודם, וזה לא נמצא פה.
אורי מקלב: זה היה החוק שלו, עם כל הכבוד.
אורית סטרוק: אפשר להתקדם?
אורית סטרוק: אפשרות שנייה לעשות סעיף קטן (ב), פסקה (1), ובה ייכתב: "הרב המקומי יבחר את שני חברי המותב הנוספים, שיהיו מקרב רבני עיר מכהנים".
אורית סטרוק: כלומר, אם יש שלושה חברי מותב, שכל שלושתם רבני עיר מכהנים, זה יכול לבוא כתחליף לכך שחבר המותב השלישי יהיה רב שימונה באופן ישיר על-ידי הרב הראשי לישראל.
אורית סטרוק: זאת אומרת, יש לנו שתי אפשרויות, או שיהיה מותב של שלושה, שמקים אותו רב מקומי, והוא ממנה עוד אחד, אבל השלישי, הוא יהיה ממונה ישירות על-ידי הרב הראשי, או אפשרות שנייה, שהרב המקומי הוא זה שמקים את כל המותב, את כל שלושת החברים במותב הזה, אבל אז כל שלושתם צריכים להיות רבני עיר מכהנים.
אורית סטרוק: בסדר?
אורית סטרוק: עכשיו אני עוברת להסתייגות הבאה.
אורית סטרוק: ההסתייגות הבאה היא הסתייגות לסעיף - - -
משה גפני: בהסתייגויות האלה היתה הסכמה, אלעזר שטרן?
דוד רותם: בהסתייגות הזאת את גומרת.
דוד רותם: אל תגיד לי רגע, כי אני כבר אוציא אותך, רק בשביל החוצפה שלך.
משה גפני: למה הוא מאיים עלי כל הזמן.
משה גפני: עשיתי לך משהו רע?
יעקב אשר: בגלל שאתה מפחד מזה, זה הכול.
משה גפני: שאלתי אם היתה הסכמה בין הרב אלי - - -
דוד רותם: לא צריך הסכמות.
דוד רותם: אני הולך להצביע על החוק גם בלי הסכמות.
משה גפני: אמרת את זה 16 פעם היום.
דוד רותם: אז אתה תשמע את זה גם 17 פעם.
אורית סטרוק: זו לא השאלה שהוא שואל, סליחה.
משה גפני: אני שואל אם היו הסכמות.
אורית סטרוק: במחילה, זאת לא השאלה.
אורית סטרוק: הוא שואל האם בשלב שבו ניסו לחוקק את החוק הזה מתוך הסכמות, האם היתה הסכמה על הדבר הזה.
משה גפני: בדיוק זה מה ששאלתי.
אורית סטרוק: זו שאלה מאוד הגיונית.
אורית סטרוק: למה אתה עונה לו במין – זו שאלה, דרך אגב, לרב אלי בן-דהן.
משה גפני: לא, הוא גם עונה לי בלי - - -
דוד רותם: אני עונה לו, לא שלא לעניין, כי כך אני רוצה לענות, מה אני אעשה.
אורית סטרוק: זו שאלה לרב אלי בכלל.
אורית סטרוק: לא אלי ולא אליך, אלא לרב אלי, והרב אלי יכול לענות לו.
משה גפני: הוא נציג הממשלה כאן.
משה גפני: מה "תודה"?
יעקב אשר: תאפשר לו לענות.
אורית סטרוק: הרב אלי, היתה על זה הסכמה?
משה גפני: היתה הסכמה והוא שינה את זה.
אלי בן-דהן: על מה?
משה גפני: לגבי ההסתייגות.
דוד רותם: אני לא מבין, אתה פה באמצע חקירה?
אורי מקלב: תשובה.
אורי מקלב: תן לו תשובה.
משה גפני: תשובה.
משה גפני: אני רוצה לדעת.
משה גפני: אני מקפיד על עבודת הממשלה.
משה גפני: אני רוצה לדעת האם היתה הסכמה עם סגן השר שמופקד על זה.
דוד רותם: הכול תלוי בבוז'י...
משה גפני: ואחמד טיבי, עוד לא אמרת.
דוד רותם: כן, אתה ואחמד טיבי.
משה גפני: יש כמה שמות שאתה אומר.
דוד רותם: וזהבה גלאון.
משה גפני: זהבה גלאון.
משה גפני: מה עוד?
משה גפני: היו כמה שמות.
משה גפני: תאמין לי, הם פי אלף יותר טובים מכם.
משה גפני: פי אלף.
משה גפני: הוא כל הזמן מזכיר את זהבה גלאון, אחמד טיבי, בוז'י הרצוג.
משה גפני: מה יש לכם, אתם?
קארין אלהרר: נו, אפשר להתקדם?
דוד רותם: אורית גומרת בעוד דקה אחת.
משה גפני: מה אמרת לגבי בוז'י הרצוג?
דוד רותם: ראש הממשלה הבא.
דוד רותם: אורית, נא לגמור.
משה גפני: הפרוטוקול לא מזהה צחוק.
קארין אלהרר: אני לא רוצה שהוא יזהה צחוק.
קארין אלהרר: אני יודע שאתה תומך בו.
קארין אלהרר: ואם אתה תומך במישהו, הוא בטוח לא יהיה.
משה גפני: הוא בטוח לא יהיה?
משה גפני: העבר הוכיח את ההיפך, אבל עכשיו נראה.
משה גפני: תמכתי בביבי נתניהו, הוא נהיה ראש ממשלה.
משה גפני: עכשיו אני לא אתמוך בו, הוא לא יהיה.
משה גפני: תראה מה שהיה בעבר.
משה גפני: מי שתמכנו – נהיה, ומי שלא תמכנו בו – לא היה.
קארין אלהרר: אנחנו לא בבחירות.
משה גפני: תמכנו בראש הממשלה נתניהו שלוש פעמים, הוא נבחר, עכשיו לא נתמוך בו, הוא לא ייבחר.
דוד רותם: תודה רבה לך, גפני.
אורית סטרוק: גפני, אני רק רוצה להגיד לך שיש דברים שקשורים לחילול השם, שאי-אפשר לעבור עליהם - - -
דוד רותם: יש עוד דקה אחת, ואת גומרת.
אורית סטרוק: יש דברים שלא מופיעים בהסתייגויות, שאי-אפשר לעבור עליהם לסדר-היום.
אורית סטרוק: גפני, זה חילול השם.
אורית סטרוק: אתה לא יכול להגיד דבר כזה.
אורית סטרוק: מי שקובע מי יהיה ראש הממשלה, זה לא אתה, זה לא אני , זה הקדוש ברוך הוא.
דוד רותם: אורית, תודה רבה.
דוד רותם: אני מבקש ממך לגמור את הצגת ההסתייגויות.
אורית סטרוק: אני משתדלת מאוד.
אורית סטרוק: לא אני מפריעה.
דוד רותם: את מדברת עם גפני במקום לגמור.
אורית סטרוק: סליחה, לא דיברתי עם גפני דקה, אבל כשהוא אמר משהו, והוא עכשיו הסכים אתי שזה היה חשש חס ושלום לחילול השם, הייתי צריכה לתקן.
משה גפני: כן, כן.
משה גפני: קיבלתי את התיקון הזה.
משה גפני: כשאני מדבר עם דודו אני לא חושב מספיק...
משה גפני: אני רוצה להגיש הסתייגויות, אבל הם קודם.
דוד רותם: אתה תיכף תגיש את ההסתייגויות שלך.
אורית סטרוק: אנחנו עכשיו בסעיף 12 של מותב בית הדין.
אורית סטרוק: ההסתייגות הבאה שלי היא נוגעת לסעיף קטן (ד).
אורית סטרוק: בסעיף קטן (ד) כתוב כרגע – הרב אלי, איפה זה נמצא בכחול?
אורית סטרוק: באיזה מקום בכחול?
אלי בן-דהן: אני אגיד לך מייד.
אלי בן-דהן: ב-12(ב).
אורית סטרוק: אני מנסה להבין את הבלגן שהולך לי פה.
אורית סטרוק: כרגע בסעיף 12, בסעיף קטן (ד) - - -
אורי מקלב: הוא מדבר על הגיור של הרב הצבאי.
אורית סטרוק: בנוסח של חבר הכנסת אלעזר שטרן כתוב כך - - -
אורית סטרוק: "בכל מותב של בית דין לגיור שקבע הרב הצבאי הראשי, יישב דיין גיור אחד שייבחר על ידי ראש מערך הגיור או הרב הצבאי הראשי, והוא יהיה ראש ההרכב, ושני רבנים צבאיים שהם דייני גיור או כשירים לכהן כדייני גיור, שייבחרו על ידי הרב הצבאי הראשי.
אורית סטרוק: " זה הנוסח של חבר הכנסת אלעזר שטרן.
אורית סטרוק: מה שאני מציעה בהסתייגות שלי זה כך: " בכל מותב של בית דין לגיור שקבע הרב הצבאי הראשי, יישב דיין גיור אחד שייבחר על ידי ראש מערך הגיור, מקרב דייני הגיור המכהנים, והוא יהיה ראש ההרכב, ושני רבנים צבאיים, לרבות במילואים או בדימוס, שהם דייני גיור או כשירים לכהן כדייני גיור, או שני דיינים מקרב דייני הגיור שייבחרו על ידי הרב הצבאי הראשי ויאושרו על-ידי הרב הראשי לישראל.
אורית סטרוק: " יש כאן שינוי מאוד משמותי.
אורית סטרוק: השינוי המשמעותי הוא שאנחנו אומרים שרבנים שמצטרפים להרכב, קודם כול הם יכולים להיות רבנים במילואים או בדימוס.
אורית סטרוק: למה זה בא?
אורית סטרוק: כיוון שאנחנו רוצים לייצר אפשרות לרבנים שלא נמצאים כחיילים בקבע או בסדיר, אלא הם באים מהעולם האזרחי.
אורית סטרוק: בעולם האזרחי הם הוכשרו להיות דייני גיור, יש להם כל היכולת ההלכתית המתאימה לעניין הזה, ואז הם מצטרפים לאותו מותב שיושב בבית הדין הצבאי לגיור.
אורית סטרוק: זאת אפשרות אחת.
אורית סטרוק: והאפשרות השנייה היא, שיצטרפו שני דיינים ומי שיבחר אותם יהיה הרב הצבאי הראשי, אבל הם יאושרו על-ידי הרב הראשי לישראל, וממילא הם גם יעמדו בקריטריונים וביכולות ההלכתיות שדיברנו עליהם לאורך כל הקו.
אורית סטרוק: במה מדובר?
אורית סטרוק: מדובר כאן על כך שלא יהיה בצבא ההגנה לישראל מערך גיור שהוא מנותק לחלוטין ממערך הגיור הממלכתי של מדינת ישראל, ולא עומד באותם תנאים ולא עומד באותן יכולות הלכתיות ולא עומד באותם קריטריונים הלכתיים, שאנחנו רוצים לעגן כאן בחוק.
אורית סטרוק: מה שמציע חבר הכנסת שטרן, ולצערי הוא לא נמצא כאן, ליצור מערך גיור צבאי שונה לחלוטין, הוא פשוט עולם בפני עצמו.
אורית סטרוק: הצבא הוא אקס טריטוריה של מדינת ישראל, שם מתנהלים גיורים לפי חוקים אחרים, לי כללים אחרים, לפי רבנים אחרים, ואין שום קשר בין מערך הגיור הממלכתי, שאנחנו רוצים שיתנהל על-פי ההלכה לבין מה שקורה בצבא.
אורית סטרוק: בצבא כאילו יש תורה אחרת, יש הלכה אחרת, יש כללים אחרים.
אורית סטרוק: מה שאנחנו באים לעשות בהסתייגות הזאת זה לומר שגם מה שקורה בצבא יהיה תואם את מה שקורה בבית הדין.
אלי בן-דהן: יהיה בפיקוח הרב הראשי.
<משה לאופר: זה מה שכתוב בחוק וזה מה שקורה היום.
אורית סטרוק: זה מה שקורה היום, נכון מאוד.
אורית סטרוק: ולכן כל המשנה, ידו על התחתונה.
אורית סטרוק: בא אלעזר שטרן – אדוני היושב-ראש, אתה לא מקשיב לי.
אורית סטרוק: - - בא אלעזר שטרן, והנה כאן עזר לי משה - - -
אלי בן-דהן: משה לאופר הוא האחראי על הגיור בצבא.
אורית סטרוק: בא משה לאופר שאחראי על הגיור בצבא, יישר כוח, וההסתייגות שלי באה לעגן את המצב הקיים היום, ואילו חבר הכנסת אלעזר שטרן, הוא זה שבא ומשנה.
אורית סטרוק: וכל המשנה כידוע, ידו על התחתונה.
דוד רותם: לא כשאנחנו מצביעים.
אורית סטרוק: אני יודעת שאצלך זה שונה, אבל אני מדברת בכל אופן לפי ההלכה – כל המשנה – נכון הרב אלי?
אורית סטרוק: לפי ההלכה, כל המשנה, ידו על התחתונה.
אורית סטרוק: לא טעיתי בדבר הזה.
קארין אלהרר: בכנסת לא חל דין תורה, אורית.
אורית סטרוק: אני מדברת על ההלכה.
אורית סטרוק: כרגע הגענו לסעיף - - -
דוד רותם: אורית, אנחנו גמרנו.
דוד רותם: סליחה, אני נורא מצטער - - -